Document ID: 31976R0110

Uredba Sveta (EGS) št. 110/76
z dne 19. januarja 1976,
za odobritev izvoznih nadomestil za ribiške proizvode in merila za določanje zneska teh nadomestil
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 100/76 z dne 19. januarja 1976 o skupni tržni ureditvi za ribiške proizvode [1] in zlasti člena 23 (3) Uredbe,
ob upoštevanju predloga Komisije,
ker člen 23 (1) Uredbe (EGS) št. 100/76 dovoljuje določitev izvoznih nadomestil v znesku, ki je potreben, da omogoči izvajanje ekonomsko pomembnega izvoza proizvodov, naštetih v členu 1 (2) te uredbe;
ker je treba izvozna nadomestila za proizvode, ki so predmet skupne tržne ureditve za ribiške proizvode določiti v skladu z nekaterimi kriteriji, ki bi omogočali kritje razlike med cenami za te proizvode znotraj Skupnosti in v mednarodni trgovini, pri čemer se spoštujejo splošni cilji skupne ureditve; ker je treba v ta namen upoštevati razmere pri ponudbi in cene za te proizvode znotraj Skupnosti ter cenev mednarodni trgovini; ker je treba sprejeti določbo za možnost vsakršnih koeficientov, ki se lahko določijo in se upoštevajo, kadar se obračunava znesek nadomestil za ribiške proizvode;
ker če naj se upoštevajo cenovna gibanja, je treba cene opredeliti v skladu s splošnimi načeli; ker je v ta namen treba upoštevati cene na trgih tretjih držav in v namembnih državah, proizvodne cene evidentirane v tretjih državah in proste cene na mejah Skupnosti, kadar se določajo cene na svetovnem trgu; ker bi bilo treba cene, priznane na reprezentančnih trgih Skupnosti ter trenutne cene , za izvoz uporabiti kot osnovo pri določanju cen Skupnosti;
ker je treba sprejeti pravila za spreminjanje zneska nadomestila glede na destinacijo proizvodov, ob upoštevanju posebnih pogojev, ki so določeni pri uvozu v nekaterih namembnih državah;
ker ima riba, ki so jo ulovili proizvajalci Skupnosti, poreklo iz Skupnosti, čeprav je bila iztovorjena v pristanišču izven carinskega območja Skupnosti; ker bi se kljub temu z namenom, da se omogoči verifikacije nadomestila, moralo odobriti le za ribe, iztovorjene v pristanišču znotraj carinskega območja Skupnosti, kot je opredeljeno z Uredbo (EGS) št. 1496/68 [2], spremenjeno z Aktom o pristopu [3];
ker, da bi se proizvajalcem Skupnosti zagotovilo neko stalnost v znesku nadomestil in zanesljivost v zvezi s seznamom proizvodov, za katera so upravičeni do nadomestila, bi bilo treba omogočiti, da seznam in znesek ostaneta veljavna za relativno dolgo obdobje, ki bi se določilo v skladu z običajno trgovsko prakso;
ker morajo biti za preprečitev izkrivljanja konkurenčnosti med trgovci Skupnosti, upravni pogoji, pod katerimi delujejo, enaki za celotno Skupnost; ker ni upravičeno odobriti nadomestila, kadar se omenjeni proizvodi uvažajo iz tretjih držav in nato ponovno izvažajo v tretje države,
SPREJEL NASLEDNJO UREDBO:
Člen 1
Ta uredba določa splošne predpise za določanje in odobritev izvoznih nadomestil za proizvode, navedene v členu 1 (2) Uredbe (EGS) št. 100/76.
Člen 2
Pri določanju nadomestil se upošteva naslednje:
(a) trenutno stanje ter gibanje v prihodnosti:
- cen in razpoložljivosti ribiških proizvodov na trgu Skupnosti,
- cen ribiških proizvodov na svetovnem trgu;
(b) cilje skupne tržne ureditve z ribiškimi proizvodi, ki morajo zagotoviti ravnovesje in naraven razvoj cen in trgovine na tem trgu;
(c) minimalne stroške trženja in prevoza od trgov Skupnosti do pristanišč ali drugih izvoznih točk v Skupnosti, kot tudi stroške, nastale pri dajanju blaga na trge namembnih držav; ter
(d) gospodarski pomen predlaganega izvoza.
Člen 3
1. Pri določanju cen na trgu Skupnosti se upoštevajo trenutne cene, ki so s stališča izvoza najugodnejše.
2. Pri določanju cen na svetovnem trgu se upošteva naslednje:
(a) trenutne cene na glavnih trgih tretjih držav uvoznic;
(b) cene proizvajalcev, zabeležene v najpomembnejših tretjih državah izvoznicah; ter
(c) proste cene na mejah Skupnosti.
Člen 4
Kadar je to potrebno zaradi stanja na svetovnem trgu ali posebnih zahtev nekaterih trgov, se lahko znesek nadomestil spremeni v skladu z destinacijo zadevnih proizvodov.
Člen 5
Seznam proizvodov, za katere so odobrena izvozna nadomestila in znesek teh nadomestil se določa najmanj enkrat na tri mesece.
Člen 6
Nadomestilo ni odobreno za proizvode s poreklom iz Skupnosti, ki se jih iztovori neposredno iz ribolovnega območja v pristaniščih zunaj carinskega območja Komisije.
Člen 7
1. Nadomestilo se izplača ob dokazilu:
- da so bili proizvodi izvoženi iz Skupnosti, ter
- da so proizvodi s poreklom iz Skupnosti.
2. Kadar se uporablja člen 4, se nadomestilo plača pod pogoji, določenimi v odstavku 1 tega člena, pod pogojem, da se dokaže, da je proizvod dosegel destinacijo, za katero je bilo nadomestilo določeno.
Izjeme tega pravila se lahko naredi v skladu s postopkom iz odstavka 3 tega člena, pod pogojem, da se določi pogoje, ki nudijo enakovredna jamstva.
3. Dodatne določbe se lahko sprejmejo v skladu s postopkom, določenim v členu 32 Uredbe (EGS) št. 100/76.
Člen 8
1. Uredba Sveta (EGS) št. 165/71 z dne 26. januarja 1971, ki določa splošne predpise za odobritev izvoznih nadomestil za ribiške proizvode in merila za določanje zneska teh nadomestil [4], se razveljavi.
2. Sklicevanje na uredbo, razveljavljeno zaradi odstavka 1, se šteje kot sklicevanje na to uredbo.
Člen 9
Ta uredba začne veljati 1. februarja 1976.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. januarja 1976.

Labels: 3
15
6